armvectores/hy_wikipedia_2023 huggingface dataset:
Գորոդոկսկոե

Գորոդոկսկոե (ուկրաիներեն՝ Городоцьке), ավան Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Գորոդոկսկոե ավանում բնակվում էր 17 մարդ։ Բնակավայրը զբաղեցնում է 0,151 կմ² տարածք։ Բնակչության խտությունը կազմում էր 112,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թիվ 9525 չվերթի աղետ

Թիվ 9525 չվերթի աղետ, ավիավթար, որը տեղի է ունեցել 2015 թվականի մարտի 24-ին։ Airbus A320-211 պատկանում էր Germanwings ավիաընկերությանը և չվերթ էր իրականացնում Բարսելոնայից դեպի Դյուսելդորֆ։ Ինքնաթիռը մեկնումից 40 րոպե անց ընկնում է Պրովանսալ Ալպերում։ Ինքնաթիռում գտնվում էր 144 ուղևոր և 6 անձնակազմի անդամները, վթարի հետևանքով բոլորը զոհվեցին։ Վթարը առաջինն էր Germanwings ավիաընկերության պատմության մեջ։


== Ինքնաթիռ ==
Չվերթ 9525, որը իրականացնում էր Airbus А320-211 ինքնաթիռը (գրանցման համարը D-AIPX)։ Ինքնաթիռը իր առաջին չվերթը իրականացրել է 1990 թվականի նոյեմբերի 29-ին։ Ինքնաթիռը ուներ երկու շարժիչ՝ CFMI CFM56-5A1 արտադրության։ 1991 թվականի փետրվարի 5-ին ինքնաթիռը հանձնում են Lufthansa ավիաընկերությանը, որը իր հերթին, ինքնաթիռը փոխանցում է իր դուստր ավիաընկերությանը՝ Germanwings: Մինչ վթարի տեղի ունենալը ինքնաթիռը իրականացրել է ավելի քան 46 700 չվերթ «մեկնում-ժամանում», և օդում է գտնվել ավելի քան 58 300 ժամ։ Ինքնաթիռը շահագործել են 24 տարի անընդմեջ։
Վերջին տեխնիկական զննումը ինքնաթիռը անցել է 2015 թվականի մարտի 23-ին, Lufthansa Technik ընկերության կողմից։ Այդ օրը հայտնաբերվեց մի խնդիր ինքնաթիռի դիմացի մասում։ Մարտի 23-ին՝ ժամը 10-ին, այդ խնդիրը շտկվել է, և ինքնաթիռը կարող էր իր չվերթը իրականացնել։


== Աղետ ==
Ինքնաթիռը Բարսելոնա օդանավակայանից չվերթը իրականացրել է ժամը 9:35-ին: Ինքնաթիռի հրամանատարները կապվում են Դյուսելդորֆի դիսպետչերական ծառայության հետ։ Ինքնաթիռի այդ ընթացքում սլանում էր 800 կմ/ժ արագությամբ։ 10:31-ին ինքնաթիռը արդեն հատել էր Ֆրանսիայի տարածքը։ Ինչպես հայտնում է Flightradar24-ը, ինքնաթիռին մնացել էր 11,6 կմ, որ վայէջքը կատարեր։ Ինքնաթիռը սկսեց արագությունը նվազեցնել։ 10:41-ին ինքնաթիռը 2000 մետր իջավ ներքև, և անհետացավ ռադարների տեսադաշտից։
Վթարի ենթարկված ինքնաթիռը հայտնաբերել են Ֆրանսիայի ալպերում։ Ինքնաթիռում գտնվող բոլոր 150 մարդիկ, վթարի պատճառով զոհվում են։


== Հետաքննություն ==
Ֆրանսիայի հետաքննությունը սկսեց բացահայտել ավիավթարի պատճառը։ Մարտի 24-ին հայտնաբերեցին ինքնաթիռի «սև արկղեր»-ը։ Ինքնաթիռը ամբողջովին ոչնչացվել էր, սակայն հետաքննությունը շարունակում է իր օպերատիվ աշխատանքը։ Ձայնագրիչը հայտնաբերել են ավելի ուշ՝ ապրիլի 2-ին։
Այսպիսով հետաքնությունը պարզել է, որ երկու հրամանատարներից մեկը դուրս է եկել նավախցիկից։ Ավելի ուշ հրամանատարը փորձել է վերադառնալ, բայց ապարդյուն. արդեն նավախցիկի դուռը փակ էր ներսից։ Հրամանատարը դուռը անընդհատ թակում էր, սակայն դուռը չէր բացվում։ Այնուհետև սկսեց կացինով հարվածել։ Մինչ այդ նավախցիկում գտնվող մյուս հրամանատարը չէր կապվում դիսպետչերի հետ և չէր արձագանքում դիսպետչերների զանգերին։ Մարսելի դատախազությունը երկրորդ օդաչուին որակել է որպես մարդասպան։


== Ուղևորներ և անձնակազմի անդամներ ==
Ինքնաթիռի հրամանատար - 34-ամյա Պատրիկ Զոնդեխայմեր (գերմ.՝ Patrick Sondenheimer)։ Եղել է փորձառու օդաչու, օդում է անկացրել ավելի քան 6000 ժամ։ Աշխատել է Lufthansa և Germanwings ավիաընկերություններում 10 տարի։
Ինքնաթիռի երկրորդ հրամանատար- 27-ամյա Անդրեաս Լուբից (գերմ.՝ Andreas Lubitz)։ 2013 թվականի սեպտեմբերից աշխատել է Germanwings ավիաընկերությունում։ Օդում անցկացրել է ավելի քան 630 ժամ։


== Ծանոթագրություններ ==


== Արտաքին հղումներ ==
СМИ: օդանավ Airbus A320 ոչնչացվել է Ֆրանսիայի մոտ
Տեղեկություն 4U9525 չվերթի մասին
Չվերթ 4U9525
Դավիթ Վարդանյան (քաղաքական գործիչ)

Անվան այլ կիրառումների համար տե՛ս՝ Դավիթ Վարդանյան (այլ կիրառումներ)Դավիթ Մանուկի Վարդանյան (փետրվարի 12, 1950(1950-02-12), Երևան, Հայկական ԽՍՀ, ԽՍՀՄ - մայիսի 28, 2022(2022-05-28)), քաղաքական գործիչ, «Ղարաբաղ» կոմիտեի անդամ, Հայաստանի Ազգային ժողովի նախկին պատգամավոր։


== Կենսագրություն ==
Դավիթ Վարդանյանը ծնվել է 1950 թվականի փետրվարի 12-ին Երևանում։ Սովորել է  Երևանի պետական համալսարանում, որն ավարտել է 1971 թվականին։ Ստացել է ֆիզիկոս-տեսաբանի որակավորումը, ֆիզիկամաթեմատիկական գիտությունների թեկնածու է։
1971-1990 թվականներին Երևանի պետական համալսարանում աշխատել է պինդ մարմինների ֆիզիկայի ամբիոնի ճյուղային լաբորատորիայի սեկտորի վարիչ, ավագ գիտաշխատող։ Եղել է «Ղարաբաղ» կոմիտեի անդամ։ Կոմիտեի մյուս անդամների հետ 1989 թվականի հունվարից մայիսը բանտարկված է եղել։
1998-1999 թվականներին եղել է Հայաստանի Հանրապետության Նախագահի աշխատակազմի վերահսկողության ծառայության պետը։ 1990-1995 թվականներին եղել է Գլավոր Խորհրդի պատգամավոր (թիվ 42 ընտրատարածք)։ Եղել է Գլխավոր Խորհրդի արտաքին հարաբերությունների մշտական հանձնաժողովի նախագահ, «Ազգային ժողովրդավարներ» պատգամավորական խմբի անդամ։ 1995-1999 թվականներին եղել է Ազգային Ժողովի պատգամավոր (ԱԺՄ համամասնական ընտրացուցակով)։ Եղել է Ազգային Ժողովրդավարական Միության խմբակցության անդամ։ 
1999 թվականի մայիսի 30-ին Ազգային Ժողովի պատգամավոր է ընտրվել Ազգային Ժողովրդական Միության համամասնական ընտրացուցակով։ Եղել է Ազգային Ժողովի պաշտպանության, ազգային անվտանգության և ներքին գործերի մշտական հանձնաժողովի անդամ, Ազգային Ժողովրդական Միության խմբակցության անդամ։


== Անձնական կյանք ==
Ամուսնացած է, ունի երկու երեխա։


== Ծանոթագրություններ ==


== Արտաքին հղումներ ==
Տորիանա

Տորիանա (իտալերեն՝ Torriana), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը կազմում է 1401 մարդ, բնակչության խտությունը՝ 61 մարդ/կմ² մակերես։ Զբաղեցնում է 23 կմ² մակերես։ Փոստային ինդեքս՝ 47030, հեռախոսային կոդ՝ 0541։
Բնակչությունը հովանավոր պաշտպան համարում է Սուրբ Սան Վիցինոյին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0541 675220
Էլեկտրոնային փոստ՝ sindaco@comune.torriana.rn.it
Պաշտոնական կայք՝ http://www.comune.torriana.rn.it/ Archived 2008-10-06 at the Wayback Machine.


== Արտաքին հղումներ ==
http://comune.torriana.rn.it/ Archived 2015-06-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աֆրիկյան ոզնիներ

Աֆրիկյան ոզնիներ (Atelerix), ոզնիների ընտանիքի ցեղ։ Ընդգրկում է 4 տեսակ՝

ալժիրյան ոզնի, Atelerix algirus
հարավաֆրիկյան ոզնի, Atelerix frontalis
սոմալիական ոզնի, Atelerix sclateri
սպիտակամորթ կամ քառամատ ոզնի, Atelerix albiventrisԱֆրիկյան գաճաճ ոզնին սպիտակամորթ ողնու արհեստական ստացված ցեղատեսակ է, որը բնության մեջ չի հանդիպում և բուծվում է աֆրիկյան ոզնիների այլ տեսակների հետ խաչասերման արդյունքում։


== Արեալ և բնակության վայր ==
Բոլոր չորս տեսակներն էլ ապրում են Աֆրիկա մայրցամաքում։ Ալժիրական ոզնու տարածման շրջանն ընդգրկում է ամբողջությամբ Միջերկրական ծովի ափերը, ինչպես նաև Մալթայի և Կանարյան կղզիները։ Սոմալական ոզնին, ինչպես ենթադրում է նրա անվանումը, ապրում է արևելքում`Սոմալիի հյուսիսում։ Սպիտակավուն ոզնին հանդիպում է Սահարայից հարավ, Մավրիտանիայում, Սենեգալում, Նիգերիայում, Սուդանում, Եթովպիայում։ Հարավաֆրիկյան ոզնին տարածված է Անգոլայում, Բոտսվանայում, Լեսոթոյում, Նամիբիայում, Զիմբաբվեում և Հարավային Աֆրիկայում։
Աֆրիկյան ոզնիները խուսափում են անապատային և լեռնային շրջաններից՝ գերադասելով տափաստանները, սավաննաները, գերաճած թփերի և նույնիսկ բնակավայրերի մերձակայքում գտնվող այգիները։ Նրանք վարում են գիշերային կենսակերպ, գիշերը սնունդ են հայթայթում։ Նրանք ամենատարածված միջատակերներն են, բայց նաև ուտում են խխունջներ, հողային ճիճուներ, թռչնի ձու, մրգեր, սնկեր, փոքր ողնաշարավորներ։


== Պատկերասրահ ==

		
		
		
		
		


== Ծանոթագրություն ==
Միխայիլ Կարակաշ

Միխայիլ Նիկոլայի Կարակաշ (1887, Սիմֆերոպոլ, Ռուսական կայսրություն - օգոստոսի 15, 1937(1937-08-15), Բուխարեստ, Ռումինիա), ռուս օպերային երգիչ (բարիտոն), ռեժիսոր, մանկավարժ։


== Կենսագրություն ==
Միխայիլ Կարակաշը ծնվել է 1887 թվականին Կարակաշ դաստակերտում  (Սիմֆերոպոլի մոտակայքում, Ղրիմ)։  Ավարտել է Ս. Պետերբուրգի համալսարանի պատմաբանասիրության բաժինը, ապա՝ կոնսերվատորիան։ 
1911-1921 թվականներին երգել է Ս. Պետերբուրգի Մարիինյան թատրոնում. դերերգերից են՝ Եվգենի Օնեգին (Պ. Ի. Չայկովսկու «Եվգենի Օնեգին»), Ֆիգարո (Ջ. Ռոսսինիի «Սևիլյան սափրիչ»), Էսկամիլիո (Ժ. Բիզեի «Կարմեն»), Դև (Ա. Գ. Ռուբինշտեյնի «Դև»), Մերկուցիո (Շ. Գունոյի «Ռոմեո և Ջուլիետ»), Իշխան Իգոր (Ա. Պ. Բորոդինի «Իշխան Իգոր»)։ Հաճախ հանդես է եկել Ֆ. Շալյապինի խաղընկերությամբ։ Շրջագայել է նաև համերգներով. երկացանկում՝ Ս. Վ. Ռախմանինովի, Ի. Ֆ. Ստրավինսկու, Ա. Տ. Գրեչանինովի և ուրիշների ստեղծագործություններից։ 
1919 թվականին Ալեքսանդր Սպենդիարյանը նրան նվիրել է «Հայաստան» ռոմանսը։ 
1921 թվականին տեղափոխվել է Իտալիա, ապա՝ Փարիզ։ «Շանզ էլիզե» թատրոնում բեմադրել է Ա. Պ. Բորոդինի «Իշխան Իգոր», Ա. Ս. Դարգոմիժսկու «Ջրահարսը» օպերաները։ Եղել է Բելգրադի օպերային թատրոնի գլխավոր ռեժիսոր, ապա ապրել է Ռումինիայում։
Միխայիլ Կարակաշը մահացել է 1937 թվականին Բուխարեստում։


== Ծանոթագրություններ ==


== Գրականություն ==
Левик С. Ю. Четверть века в опере. — М.: Искусство, 1970. — С. 378. — 23 000 экз.
Летопись жизни и творчества Ф. И. Шаляпина / Сост. Ю. Котляров, В. Гармаш. — Кн. 2. — Л., 1985.
П. Н. Каракаш Михаил Николаевич // Русское Зарубежье. Золотая книга эмиграции. Первая треть XX века : Энциклопедический биографический словарь. — М.: РОССПЭН, 1997. — С. 278—280.
Каракаш Михаил Николаевич // Отечественные певцы. 1750—1917: Словарь / Пружанский А. М. — Изд. 2-е испр. и доп. — М., 2008.


== Արտաքին հղումներ ==
«Каракаш Михаил Николаевич»։ Исторический словарь։ Энциклопедии & Словари։ Արխիվացված է օրիգինալից 2013-04-11-ին։ Վերցված է 2013-03-10
Հապտոֆոբիա

Հապտոֆոբիա(հին հունարեն՝ ἅπτω — «դիպել» և հին հունարեն՝ φόβος — «վախ»; հայտնի է նաև աֆեոֆոբիա, հաֆեֆոբիա, հաֆոֆոբիա, հապնոֆոբիա, հապտեֆոբիա, տիկսոֆոբիա անվանումներով), հազվադեպ հանդիպող առանձնահատուկ ֆոբիա է, հանգիստ չտվող վախ, որը առաջանում է շրջապատող մարդկանց իրեն դիպչելու վախից։ Դիտվում է օբսեսիվ-կոմպուլսիվ խանգարման և հոգեկան անկայունության պարագայում։ Հապտոֆոբիայով տառապողը վախենում է նույնիսկ մտերիմ ու ծանոթ մարդու հպումից։
Հապտոֆոբիան համարվում է մարդու՝ ինքն իրեն և իր անձնական տարածքը պաշտպանելու գերաճած ձգտում, ուրիշ մարդկանց (հատկապես անծանոթների) հետ շփման և նրանց դիպչելու ցանկության բացակայություն։
Երբեմն հապտոֆոբիան սահմանափակվում է միայն հակառակ սեռին դիպչելու վախով։ Կանանց մոտ այն հաճախ կապված է սեքսուալ բռնության ենթարկվելու վախի հետ։ Դորեյսը ցույց է տալիս, որ ինչ-որ ժամանակ սեքսուալ բռնության զոհ դարձած շատ տղաներ տառապել են հապտոֆոբիայով։ Այսպես, տուժածներից մեկը, որը հարցաքննվել է Դորեյսի կողմից, նշել է, որ նրա մարմնին ցանկացած հպում «այրում է ինչպես կրակ, կամ սառեցնում է մարմինը, կամ էլ ստիպում է ցնցվել», և որ նա ցանկություն չունի, որ իրենց ինչ-որ մեկը շատ մոտենա։
Ավստրալիացի գրող Էլիասա Կանետտի կարծիքով՝ հպումից վախը համարվում է ցանկացած մարդու վարքի կարևոր դոմինանտներից մեկը, և դրանից ազատվել հնարավոր է միայն ամբոխի մեջ գտնվելիս։


== Ծանոթագրություններ ==
Կաիու (Էստոնիայի շրջան)

Անվան այլ կիրառումների համար տե՛ս՝ Կաիու (այլ կիրառումներ)Կաիու շրջան (էստ․՝ Kaiu vald), շրջան Էստոնիայի Ռապլամաա նահանգում։ Շրջանի կենտրոնն է Կաիու գյուղական ավանը։


== Բնակչություն ==
2012 թվականի տվյալներով շրջանում բնակվում էին 1388 մարդ։ Բնակչության խտությունը շրջանում կազմում էր 5,32 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Իբիպիտանգա

Իբիպիտանգա (պորտ.՝ Ibipitanga), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Բոկիրա գավառի կազմի մեջ։ Բնակչությունը կազմում է 13 546 մարդ՝ 2006 թվականի տվյալներով։ Գրավում է 945,222 կմ2 տարածք։ Բնակչության խտությունը՝ 14,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 30.318.882,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.247,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,625 (տվյալները՝ ՄԱԿ-ի զարգացման ծրագրի)։
Էնդրյու Սեսիլ Բրեդլի

Էնդրյու Սեսիլ Բրեդլի (Andrew Cecil Bradley, մարտի 26, 1851(1851-03-26), Քլեպհեմ, Լոնդոն, Լամբեթ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - սեպտեմբերի 2, 1935(1935-09-02)), անգլիացի գրականագետ։
Հեղինակել է «Շեքսպիրի ողբերգությունները» հիմնարար աշխատությունը, պոեզիայի հարցերին նվիրված ուսումնասիրություններ։


== Աղբյուրներ ==
Չինարջիկ

Չինարջիկ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լախանի

Լախանի (վրաց.՝ ლახანი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 680 մետր բարձրության վրա։ Շրջկենտրոն Մեստիայից հեռու է 60 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Միրկո Պիլյաչելլի

Միրկո Պիլյաչելլի (իտալերեն՝ Mirko Pigliacelli, հունիսի 30, 1993(1993-06-30), Հռոմ, Իտալիա), իտալացի ֆուտբոլիստ, եղել է «Ռոմա» ֆուտբոլային ակումբի սան և դարպասապահ։ 2018 թվականին պայմանագիր է կնքել ռումինական Universitatea Craiova թիմի հետ, որի կազմում նվաճել է Ռումինիայի 2020-2021 տարեշրջանի գավաթը և սուպերգավաթը (2021 թ.): 2019 թվականին նրա նկատմամբ հետաքրքրություն են ցուցաբերել Իտալիայի ֆուտբոլի Ա սերիայի առաջնությանը մասնակցող թիմերից Տորինոն, Կալյարին և Պարման։


== Ծանոթագրություններ ==
Արթուր Գրիգորյան (պետական գործիչ)

Արթուր Գրիշայի Գրիգորյան (սեպտեմբերի 20, 1969(1969-09-20), Բջնի, Հրազդանի շրջան, Հայկական ԽՍՀ, ԽՍՀՄ), ՀՀ պետական գործիչ, 2010-2012 թթ. ՀՀ աշխատանքի և սոցիալական հարցերի նախարար։ 2018 թ. մայիսի 12-ից հոկտեմբերի 3-ը՝ ՀՀ էներգետիկ ենթակառուցվածք­ների և բնական պաշարների նախարար։ 2018թ. դեկտեմբերից՝ ՀՀ ԱԺ ԲՀԿ պատգամավոր։


== Կրթություն ==
1990-1995 թթ. սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեություն ==
1987-1989 թթ. - ծառայել է Խորհրդային բանակում։
1992-1999 թթ. - Հրազդանի շրջանային ժողովրդական դատարանի դատական տեսուչ, այնուհետև՝ գրասենյակի պետ։
1999-2007 թթ. - ՀՀ արդարադատության նախարարության դատական ակտերի հարկադիր կատարումն ապահովող ծառայության Կոտայքի մարզային բաժնի պետ։
2007-2008 թթ. - ՀՀ վերահսկիչ պալատի իրավաբանկան վարչության բաժնի պետ, ապա՝ երրորդ վարչության պետի տեղակալ։
2008-2010 թթ. - ՀՀ վերահսկիչ պալատի ութերորդ վարչության պետ։
2010 թ. հունիսի 28-ին ՀՀ Նախագահի հրամանգրով նշանակվել է ՀՀ աշխատանքի և սոցիալական հարցերի նախարար՝ պաշտոնավարելով մինչև 2012 թ. հունիսի 16-ը։
2006 թվականից ԲՀԿ անդամ է, ԲՀԿ քաղաքական խորհրդի անդամ։
2018 թ. մայիսի 12-ին ՀՀ Նախագահի հրամանգրով նշանակվել է ՀՀ էներգետիկ ենթակառուցվածք­ների և բնական պաշարների նախարար՝ պաշտոնավարելով մինչև 2018թ. հոկտեմբերի 3-ը։
2018 թ. դեկտեմբերի 9-ին ընտրվել է պատգամավոր ԲՀԿ ցուցակով։


== Պարգևներ և կոչումներ ==
ՀՀ Նախագահի շնորհակալագիր (2009)։
Արդարադատության փոխգնդապետ։Ամուսնացած է, ունի երկու զավակ։


== Ծանոթագրություններ ==
Մոնտանեա ավազային

Մոնտանեա ավազային (լատ.՝ Montagnea arenaria), Coprinaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Հումուսային սապրոտրոֆ է։ Երիտասարդ վիճակում 3 սմ տրամագծով պտղամարմինը սպիտակավուն է, դեղնավուն կամ կլորավուն։ Թաղանթաձև պերիդիումի  պատռվելուց հետո ոտիկը վեր է բարձրանում։ 1-6 սմ տրամագծով և թիթեղաձև բլթակներով գլխարկը դեղնավուն է, ճառագայթաձև ճաքճքված և թեփուկավոր։ 0,6-0,1 սմ լայնությամբ թիթեղները հասունացած վիճակում սև են, փխրուն, ալիքավոր եզրերով, ծածկված հիմենիալ շերտով։ 6-25 x 0,5-2 սմ սպիտակ, դեղնավուն ոտիկը երիտասարդ վիճակում մսալի է, իսկ հասունանալուց հետո՝ փայտացած, ծածկված մանր կամ դեղնավուն թեփուկներով, հիմքի մոտ ունի պերիդիումի մնացորդներ՝ վոլվա։ Սպորափոշին սև է, իսկ ձվաձև կամ էլիպսաձև, հարթ սպորները 10–16 x 7–11 մկմ են, սև, ծլման ծակոտիներով։


== Տարածվածություն ==
Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Հարավային Ամերիկան, Հարավային Կովկասը (Վրաստան, Հայաստան)։ Հայաստանում տարածված է Երևանի ֆլորիսիկական շրջանում («Խոսրովի անտառ» արգելոց, Վեդիի շրջակայք)։


== Էկոլոգիա ==
Հանդիպում է հազվադեպ, մայիս ամսին, եզակի առանձնյակներով, հողի վրա, ժայռոտ վայրերում, կիսաանապատներում, տափաստաններում, 900-1200 մ բարձրությունների վրա, չորային եղանակին։


== Պահպանություն ==
Խոցելի տեսակ է։ Հայաստանում պահպանվում է «Խոսրովի անտառ» արգելոցի համապատասխան էկոհամակարգերի կազմում։


== Ծանոթագրություններ ==
258

258 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 258 թվականն է, 
III դարի 58-րդ տարին։


== Դեպքեր ==


== Ծնունդներ ==


== Մահեր ==
Լոնդոնի ֆինանսական ֆյուչերսների և օպցիոնների միջազգային բորսա

Լոնդոնի ֆինանսական ֆյուչերսների և օպցիոնների միջազգային բորսա (անգլ.՝ London International Financial Futures and Options Exchange — LIFFE), ֆյուչերսային բորսա՝ հիմնված 1982 թվականին։ Ֆյուչերսների և օպցիոնների կարևորագույն լոնդոնյան շուկա է համարվում։
Դերիվատիվների լայն տեսականիով գործառնությունները իրականացվում են Լոնդոնի ֆինանսական ֆյուչերսների և օպցիոնների միջազգային բորսայում՝ միայն վերջին ժամանակներից սկսած։ Մինչև 1992 թվականի ապրիլը այդ ապրանքների առքուվաճառքը տեղի էր ունենում Լոնդոնի ազատ շրջանառվող օպցիոնների շուկայի (LTOM) Լոնդոնի ֆոնդային բորսայի գործառնական սրահում։ 1992 թվականին LIFFE-ն միացավ LTOM-ի հետ, իսկ այժմ ողջ առքուվաճառքը տեղի է ունենում Քենոն Բրիջ գործառնական սրահում։
LIFFE-ի անդամներ են հանդիսանում մեծ թվով բանկեր և ֆիրմաներ, որ մասնագիտանում են արժեթղթերի վաճառքում։ LIFFE-ի անդամների մեծ մասը վաճառում է ապրանքների, որոնք կապված են պարտատոմսերի և վարկային գործիքների հետ։ Բորսայի որոշ անդամներ արժանացել են բաժնետոմսերի դերիվատիվների վաճառքի իրավունքի։
2002 թվականի հունվարին մտել է Euronext-ի կազմի մեջ (ըստ էության՝ Euronext-ը կուլ տվեց LIFFE-ին) և հայտնի դարձավ որպես Euronext.liffe:
2007 թվականի ապրիլին Euronext-ը միացավ Նյու Յորքի ֆոնդային բորսային։ Այդ միաձուլման արդյունքում, որը կայացավ 2007 թվականի ապրիլի 4-ին, ձևավորվեց NYSE Euronext կազմակերպությունը։
2013 թվականի նոյեմբերին IntercontinentalExchange-ը վերահսկող մարմիններից NYSE Euronext-ը ձեռք բերելու թույլտվություն ստացավ. պայմանագրի մասին համաձայնությունը ստացվել էր մեկ տարի առաջ։
2014 թվականին IntercontinentalExchange-ը որպես առանձին ընկերություն ձևավորեց Euronext-ը (առանց LIFFE-ի) և հունիսին անցկացրեց նրա IPO-ն՝ վաճառելով բաժնետոմսերի 60 %-ը։ LIFFE-ը համարվում է այն բորսաներից մեկը, որը վերահսկում է IntercontinentalExchange-ը։


== Ծանոթագրություններ ==
Կիրյուշկինո (գյուղ, Ֆյոդորովսկի շրջան)

Կիրյուշկինո (ռուս.՝ Кирюшкино, բաշկիրերեն՝ Кирюшкин), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 352 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերսեր շրջան (Փենսիլվանիա)

Անվան այլ կիրառումների համար տե՛ս՝ Մերսեր շրջան (այլ կիրառումներ)Մերսեր շրջան (անգլ.՝ Mercer County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.769 կմ² է, բնակչությունը՝ 116.638 մարդ (2010 թ. տվյալներով)։ Շրջկենտրոնն է Մերսեր բնակավայրը։ Կազմավորվել է 1800 թ.։
Հաջողություն, պարոն Բլեք

Հաջողություն,պարոն Բլեք (հանգըլ ՝ 굿바이 미스터 블랙, Gutbai Miseuteo Beullaek)՝ 2016 թվականի հարավկորեական դրամատիկական հեռուսատսերիալ է։ Գլխավոր դերերում նկարահանվել են Լի Ջին Ուկ, Մուն Չհե Վոն, Յու Ին Յոն, Կիմ Կան Ու և Սոն Չե Րիմ։ Հեռուստասերիալը ցուցադրվել է MBC ալիքում 2016 թվականի մարտի 16-ին
չորեքշաբթիից հինգշաբթի։


== Սյուժե ==
Չա Ջի Վոն (Լի Ջին Ուկ)-Ծովային հետևակ, մարտական լողորդ-ականահատ։ Երբ նրան դավաճանում է իր ամենամոտիկ ընկերը, իսկ հետո սիրելի աղջիկը, Չա Ջի Վոնին հայտարարում են երկրի դավաճան։ Նա պետք է գնա Կորեայից Թայլանդ, բայց նա փախնում է այնտեղից և հետ է գալիս իր հայրենիք նոր անունով, կեղծ կնոջ հետ և այն նպատակով, որ վրեժ լուծի իր թշնամիներից։


== Դերերում ==
Լի Ջին Ուկ-Չա Ջի Վոն/Բլեք-ծովային հետևակ, հայտարարեկ են, որպես դավաճան։
Մուն Չե Վոն-Կիմ Սը Վան/Քայա-Ջի Վոնի կեղծ կինը, եկել է նրա հետ Կորեա ուրիշ անունով։
Յու Ին Յոն-Յուն Մարի
Կիմ Կան Ու-Մին Սոն Ջե
Սոն Չե Րիմ-Սո Ու Ջին


== Վարկանիշ ==


== Ծանոթագրություններ ==
Աբրահամ Հովհաննիսյան

Աբրահամ Հովհաննիսյան (18-րդ դարի սկիզբ), հայ մատենագիր։


== Ստեղծագործական գործունեություն ==
Աբրահամ Հովհաննիսյանն ապրել և ստեղծագործել է 18-րդ դարի սկզբներին Կոստանդնուպոլսում։
Գրել է Պոլսի Խասգյուղ թաղամասի հայոց եկեղեցու հիմնադրման պատմությունը, որը մնացել է անտիպ, բայց օգտագործվել է տարբեր բանասերների կողմից։


== Ծանոթագրություններ ==
Չիլիական ծով

Չիլիական ծովը Խաղաղ օվկիանոսի այն հատվածն է, որը գտնվում է Չիլիական մայրցամաքից արևմուտք։ Չիլիական ծովի պաշտոնական շահագործումը սահմանվել է 1974 թվականի մայիսի 30-ին, երբ «Diario oficial de la Republica de Chile» թերթը հաստատեց թիվ 346 Գերագույն հրամանագիրը. այստեղ ասվում է, որ «ազգային տարածքի ափերը ողողող ջրերը հայտնի են նաև որպես Մար Չիլենո»։
Չիլիական ծովի ջրերը պարունակում են զգալի քանակությամբ ֆոսֆորիտ, մանգան և երկաթե հանգույցներ, որոնք կարող են դառնալ ապագա ծովային հանքարդյունաբերության հավանական թիրախներ :


== Պատկերասրահ ==

		
		


== Ծանոթագրություններ ==
Քեյպ Ջիրարդո շրջան (Միսսուրի)

Քեյպ Ջիրարդո շրջան (անգլ.՝ Cape Girardeau County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.500 կմ² է, բնակչությունը՝ 75.674 մարդ (2010 թ. տվյալներով)։ Շրջկենտրոնն է Ջեքսոն բնակավայրը։ Կազմավորվել է 1812 թ.։
Ռահտլա

Ռահտլա (էստ․՝ Rahtla), գյուղ Էստոնիայի Սաարեմաա նահանգի Մուստյալա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարաչաևսկի քաղաքային օկրուգ

Կարաչաևսկի քաղաքային օկրուգ (ռուս.՝ Карачаевский городской округ), մունիցիպալ կազմավորում Ռուսաստանի Դաշնության Կարաչայ-Չերքեզական Հանրապետությունում։ Վարչական կենտրոնը Կարաչաևսկ քաղաքն է։


== Բնակավայրեր ==
Քաղաքայի օկրուգի կազմում ընդգրկված է 7 բնակավայր․

վարչական կենտրոն — քաղաք Կարաչաևսկ — 21 483 բնակիչ,
քաղաք Տաբերդա — 9 058 բնակիչ,
քաղաքատիպ ավան Դոմբայ — 657 բնակիչ,
քաղաքատիպ ավան Օրջոնիկիձևսկի — 3 039 բնակիչ,
քաղաքատիպ ավան Էլբրուսկի — 320 բնակիչ,
ավան Մալոկուրգաննի — 1 121 բնակիչ,
ավան Մարա-Այագյի — 3 980 բնակիչ։


== Բնակչություն ==
2016 թվականի տվյալներով օկրուգում բնակվում է 38 624 մարդ։

Ազգային կազմը2002 թվականի մարդահամարի արդյունքներով քաղաքային օկրուգում բնակվողներից 37 393-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք (ռուս.)
Մունիցիպալ կազմավորման էջը Ադիգեայի Հանրապետության պաշտոնական կայքում Archived 2008-12-22 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (1204)

Ժողովածու (1204), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1204 թվի տակ։ Ձեռագիրը գրվել է 1231-1234 թվականներին Մաթեոս, Ստեփաննոս, Կարապետ գրիչների կողմից, Սանահինում։ Ստացողը եղել է Համազասպը։ Գրված է թղթի վրա, որը ունի 25×16.5 չափս։ Ձեռագիրը կազմված է 325 թերթից։ Գրված է միասյուն բոլորգրով։ Կազմը` կաշեպատ ստվարաթուղթ։ Հիշատակարաններ՝ 16ա, 93ա, 149բ, 324բ։


== Բովանդակություն ==
Վասն որդոցն կորխա։
Եպիփանու Կիպրացւոյ Յաղադս Երդոց Սաղմոսարանին։
Մեկնութիւն Աւվետարանց։
Պատճառ Դ ավետարանտցն։
Յաղագս ծննդևան Քրիստոսի։
Ներսիսի Յինն երանութիւնն եդեալ ի բազմաց։
Եփրեմի Մեկնութիւն Յոհաննու, Առակաւոր բանից Աւետարանին թարգմանութիւն։
Իգնատիոսի Քառասնօրեհայ գալուստն Քրիստուսի ի տաճար։
Մեկնութիւն Ղուկասու։
Սիմէոնի եպիսկոպոսի Դրուատիք յուխտն Հաւուց թաս (չափ.)։
Վերլուծութիւն ընթերցուածոց։
Քերովբէր Պատճառ առակաւոր րանիցն Սողոմոնին։
Պատճառ Քրիստոս ծնհալ ճառին Գր. Աստուածաբանի։
Յաղագս ծննդեան և վերափոխման Աստուածածնի։
Յտղագս Հերձուածողաց։
Ներ. Լամբրոնացտյ, Սակս Աւետարանին Մատթէոսի։
Մանունք


== Ծանոթագրություններ ==
Ուտյոս (ավան, Ալուշտայի քաղաքային խորհուրդ)

Ուտյոս (ուկրաիներեն՝ Утьос, Ղրիմի թաթարերեն՝ Qarasan), ավան Ուկրաինայի Ղրիմի Ինքնավար Հանրապետությունի Ալուշտայի քաղաքային խորհուրդում։
2001 թվականի տվյալներով Ուտյոս ավանում բնակվում էր 182 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալեքսեևկա (գյուղ, Բելոգորսկի շրջան)

Անվան այլ կիրառումների համար տե՛ս՝ ԱլեքսեևկաԱլեքսեևկա (ուկրաիներեն՝ Алексєєвка, Ղրիմի թաթարերեն՝ Sartana), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Սարտանա։
2001 թվականի տվյալներով Ալեքսեևկա գյուղում բնակվում էր 303 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գբարնգա

Գբարնգա (անգլերեն՝ Gbarnga), քաղաք Լիբերիայի հարավում։ Բնակչությունը կազմում է 34,046 մարդ՝ 2008 թվականի տվյալներով։ Քաղաքի քույր քաղաքը Բալթիմոր ամերիկյան քաղաքն է։
Նեմրութ (այլ կիրառումներ)

Նեմրութ, կարող է վերաբերել՝

Նեմրութ - 2134 մ բարձրությամբ լեռ
Նեմրութ - բազմածին հրաբուխ Հայկական լեռնաշխարհում, Վանա լճի մոտակայքում
Ագուաս Լինդաս դի Գոյաս

Ագուաս Լինդաս դի Գոյաս (պորտ.՝ Águas Lindas de Goiás), համայնք Բրազիլիայում՝ Գոյաս նահանգի կազմում։ Գտնվում է Հյուսիս-կենտրոնական նահագի Գոյաս մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 168 919 մարդ՝ 2006 թվականի տվյալներով։ Գրավում է 191,198 կմ2 տարածք։ Բնակչության խտությունը՝ 883,5 մարդ/կմ²։ Քաղաքի տոնը նշվում է հոկտեմբերի 12-ին։


== Պատմություն ==
Քաղաքը հիմնադրվել է 1997 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 296.898.229,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 1.985,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,717 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։
Վ

Վ, վ (անվանում՝ վեվ), հայկական այբուբենի 30-րդ տառը։ Թվային արժեքը՝ «3000»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Վ նշանագրում ժամանակակից հայերենի վ շրթնատամնային շփական ձայնեղ բաղաձայն հնչույթը։ Արևմտահայերենում և գրաբարում որոշ դիրքերում այդ նույն հնչույթն արտահայտվում է նաև ւ-ով։ Վ նշանակել է երեք հազար և երեք հազարերորդ, բյուրի նշանով՝ երեսուն միլիոն։ Արաբական թվանշանների գործածությունից հետո էլ օգտագործվել է որպես քանակական և դասական թվական։ Այժմ օգտագործվում է միայն դասական թվական արժեքով։


== Յունիկոսում ==
Յունիկոդում ներկայացված է՝

մեծատառ Վ՝ U+054E
փոքրատառ վ՝  U+057E


== Բրայլով ներկայացումը ==


== Ծանոթագրություններ ==
Կյանքը հին հռովմեական ճանապարհի վրա

Կյանքը հին Հռովմեական ճանապարհի վրա, Վահան Թոթովենցի ինքնակենսագրական վիպակն է, որտեղ հեղինակին հաջողվել է ներկայացնել Արևմտյան Հայաստանի գավառական մի քաղաքի կյանքը միաժամանակ իր կոլորիտությամբ և սառը իրականության երանգներով։


== Արտաքին հղումներ ==

Կյանքը հին հռովմեական ճանապարհի վրա
Ռանգու

Ռանգու (էստ․՝ Rangu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 101 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Windows Error Reporting

Windows-ի սխալների գրանցման ծառայություն (Windows Error Reporting - WER), ներկայիս Windows օպերացիոն համակարգի ծառայություն, որը նախատեսված է Microsoft-ին սխալների մասին հայտնելու համար։ Օգտագործումը սկսվել է Windows XP և Windows Mobile 5 և 6 տարբերակներից։ Չի կարելի այն շփոթել Dr. Watson-ի հետ։
Եթե ծրագրում հայտնում է ինչ որ խնդիր, սխալների գրանցվամ ծառայությունը հավաքում է տարատեսակ տեղեկություններ համակարգի և ծրագրի մասին և հետո ինտերնետի միջոցով ուղարկում է Microsoft-ին։
WER աշխատում է ինչպես ծառայություն և այն հնարավոր է անջատել անդմինիստրատորի կողմից։


== Պատմություն ==


=== Windows XP ===
Առաջին անգամ ծառայությունը իրականացվել է Windows XP օպերացիոն համակարգում։ WER-ի զեկույցների ցանկը կարելի է դիտել շնորհիվ msinfo32 հարմարանքի։


=== Windows Vista ===
Հաջորդ օպերացիոն համակարգի հետ միասին թողարկվեց նոր տարբերակը, որը հագեցված API-ով, որ թույլ էր տալիս ոչ միայն ուղարկել զեկույց այլև կառավարել դրանք։WER-ի թարմացումների շնորհիվ այն կարող է ուղարկել զեկույցներ նույնիսկ ամենաբարդ իրավիճակներում։


=== Windows 7 ===
Windows 7-ում, Ղեկավարման վահանակի «Սխալների զեկյուց» բաժինը տեղափոխվել է Windows-ի ապահովման կենտրոն բաժինը։


== Գաղտնիություն ==
Microsoft-ը հայտարարում է, որ ուղարկված զեկույցները, որոնք գրեզանացում են մի քանի հարյուր կիլոբայթը, կարող է պարունակել անձնական տեղեկություն։ Ընկերությունը պնդում է, որ այն չի կարող օգտագործել այդպիսի տեղեկությունը անձի տեղորոշման համար։
WER-ի հին տարբերակներում տեղեկությունները ուղարկվում են առանց կոդավորման։ Տեղեկության TLS կոդավորումը սկսվել է օգտագործվել Windows 8-ի տարբերակում։
2013 թվական դեկտեմբերին մի անկախ լաբարատորիա հաստատեց, որ WER-ը Microsoft-ին տեղեկություն է ուղարկում համակարգին միացված յուրաքանչյուր նոր սարքի մասին։
Համաձայն Սնոուդենի կողմից գրված փաստաթղթի, պարզ դարձավ, որ բոլոր տեղեկությունները, որոնք ուղարկվում են օգտատիրոջ կողմից, անալիզի են ենթարկվում հաքերային խմվի կողմից, խոցելիություն հայտնաբերելու համար։ Նոր  zero-day հարձակումը ստեղծելու համար բավական էր միայն WER-ի կողմից ստացված տեղեկությունների շնորհիվ։


== Տես նաև ==
Dr. Watson


== Ծանոթագրություններ ==


== Արտաքին հղումներ ==
Ալեքսեյ Ֆեոդոր Microsoft Windows 7: Windows Error Reporting // КомпьютерПресс : журнал. — 2010. — № 4.
Russinovich M., Solomon D., Ionescu A. — Windows Internals, 5th Edition (2009) — Chapter 14: Crash Dump Analysis — Windows Error Reporting
Ծրագրերում սխալների որոնում, շնորհիվ Windows Error Reporting
Անտիգուա և Բարբուդայի խորհրդարան

Անտիգուա և Բարբուդայի խորհրդարանը (անգլ.՝ Parliament of Antigua and Barbuda), օրենսդիր մարմին է Անտիգուա և Բարբուդայում։


== Կազմը ==
Ժամանակակից խորհրդարանը կազմված է միապետից և երկու պալատներից․

Մեծ Բրիտանիայի թագուհին
Վերին պալատ - Անտիգուա և Բարբուդայի սենատ (անգլ.՝ Senate of Antigua and Barbuda)
Ստորին պալատ - Անտիգուա և Բարբուդայի ներկայացուցիչների պալատ (անգլ.՝ House of Representatives of Antigua and Barbuda)


== Ծանոթագրություններ ==
Յուրի Օվչիննիկով

Յուրի Օվչիննիկով (ռուս.՝ Юрий Львович Овчинников, հունիսի 3, 1950(1950-06-03), Լենինգրադ, ՌԽՖՍՀ, ԽՍՀՄ), խորհրդային գեղասահորդ (մենասահք)։ ԽՍՀՄ չեմպիոն  և  Եվրոպայի  չեմպիոնատի բրոնզե մրցանանակիր (1975 թվական)։ Ռուսաստանի օլիմպիական կոմիտեի գործադիր տնօրենի խորհրդական։


== Կենսագրություն ==
Օվչիննիկովի հայրը` Լև Կոնստանտինովիչը, 1-ին աստիճանի կապիտան էր, ինժեներ, մայրը Եվդոկիա Պետրովնան էր։ Առաջին մարզիչը Ի. Բ. Մոսկվին էր, 1974 թվականից մարզվել է Ա. Ն. Միշինի ղեկավարությամբ։ Հանդես է եկել` ներկայացնելով Լենինգրադը («Буревестник»): 1970-1978 թվականների ԽՍՀՄ չեմպիոնատում եղել է մրցանակակիր (բացի 1972 և 1974 թվականները)։ 1969 թվականին ԽՍՀՄ  հավաքականի կազմում էր, իսկ դեբյուտը եղավ Եվրոպայի և աշխարհի առաջնություններում։ Ավելի հաջող  դարձավ 1975 թվականը, երբ նա դարձավ ԽՍՀՄ չեմպիոն և Եվրոպայի առաջնությունում` բրոնզե մրցանանակիր։
Օվչիննիկովը համարվում էր ազատ ծրագրի վարպետ, բազմիցս տարբեր առաջնություններում զբաղեցնում էր բարձր տեղեր (այդ թվում` նաև առաջին)։ Առանձնանում էր բացառիկ երաժշտականությամբ (երաժշտության և թատրոնի գիտակ էր, հաճախ էր լինում Լենինգրադի Մարիինյան թատրոնում), ինչն  էլ հանգեցրեց նրա վառ անհատական ոճին։ Տիրապետում էր գեղասահորդների համար հազվագյուտ թռիչքի ամպլիտուդային (կրկնակի ակսելով  թռիչք` բարձր 6  մետրից)։ Աշխարհում առաջիններից մեկն  է, ով փորձել է ազատ ծրագրում ընդգրկել չորս եռակի թռիչք, այնուհետև առաջիններից  էր, ով  տիրապետել է չորս տարբեր եռակի թռիչքների (տուլուպ, սալխ, ռիտտբերգեր և  ֆլիպ)։ Պատմության մեջ է մտել նրա յուրահատուկ կարճ ծրագիրը Յ. Ս. Բախի երգեհոնային  երաժշտությամբ` դանդաղ քայլերով, ինչի համար էլ 1975 թվականի աշխարհի առաջնությանը հիացած ու ապշած մրցավարները արտիստիզմի համար նրան գնահատեցին առավելագույնը` 6.0: Այնուամենայնիվ, պարտադիր շարժումների անհաջող կատարումը («школы») թույլ չտվեց Օվչիննիկովին բազմամարտում հասնել հաղթանակի։
1980 թվականից մարզել է Իգոր Բոբրինին, սակայն միջագգային մրցաշարերին Բոբրինին ուղեկցում էր Սերգեյ Վոլկովը, քանի որ Օվչիննիկովին արգելվում էր արտերկիր մեկնել արտասահմանում մնացած Միխայիլ Բարիշնիկովի հետ ընկերության  համար։
1983 թվականին եղել է Տատյանա Տարասովայի «Բոլոր աստղերը» Սառցե  թատրոնի առաջին տնօրենը, միևնույն ժամանակ նա նաև թատրոնի մենակատար էր։ Այնուհետև հանդես է եկել միջազգային սառցե շոուում, որը ղեկավարում էր Տ.Տարասովան և անգլիացի գեղասահորդներ Ջեյն Տորվիլլը և Քրիստոֆեր Դինը։
20 տարի ապրել է Սան Դիեգոյում (Կալիֆոռնիա, ԱՄՆ)։ Մարզել է սինխրոն գեղասահքի թիմը` «Team del Sol»: Ամուսնացած է, ունի երկու երեխա։ Այս պահին ապրում է Ռուսաստանում` Մոսկվայում։


== Դերասանի գործունեություն ==
1980 թվականին նկարահանվել է «Фантазия на тему любви» լիրիկական երաժշտական կոմեդիայում (ռեժիսոր` Աիդա Մանասարովա)։


== Սպորտային ձեռքբերումներ ==


== Ծանոթագրություններ ==


== Արտաքին հղումներ ==
Профиль на сайте В.Соловьёва
Ալեքսանդր Ռաննիխ

Ալեքսանդր Ռաննիխ (ռուս.՝ Алекса́ндр Алекса́ндрович Ра́нних, հուլիսի 25, 1949(1949-07-25), Մոսկվա, ԽՍՀՄ), խորհրդային և ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1971)։ Տիրապետում է անգլերեն և ֆիններեն լեզուներին։ Սամբոյի և ձյուդոյի ԽՍՀՄ սպորտի վարպետ։
Դիվանագիտական գործունեությամբ սկսել է զբաղվել 1971 թվականից։ 

1971-1976 թվականներին՝ Տուրկույում (Ֆինլանդիա) ԽՍՀՄ գլխավոր հյուպատոսության ռեֆերենտ, կցորդ։
1976-1978 թվականներին՝ ԽՍՀՄ ԱԳՆ Սկանդինավյան բաժնի կցորդ։
1978-1980 թվականներին՝ ԽՍՀՄ փոխարտգործնախարարի քարտուղարության երկրորդ քարտուղար։
1980-1986 թվականներին՝ Ֆինլանդիայում ԽՍՀՄ դեսպանատան երկրորդ, առաջին քարտուղար, մամուլի կցորդ։
1986-1991 թվականներին՝ ԽՍՀՄ արտաքին գործերի նախարարի առաջին տեղակալ Ա.Գ. Կովալյովի խորհրդական, օգնական, քարտուղարության վարիչ։
1991-1992 թվականներին՝ Ռուսաստանի ԱԳՆ անվտանգության դեպարտամենտի տնօրեն։
1992 թվականի մարտի 2-ից-1996 թվականի նոյեմբերի 25-ը՝ Լատվիայում Ռուսաստանի Դաշնության արտակարգ և լիազոր դեսպան։
1997-1998 թվականներին՝ Ռուսաստանի ԱԳՆ առաջին եվրոպական դեպարտամենտի փոխտնօրեն։
1998-1999 թվականներին՝ Ռուսաստանի ԱԳՆ անվտանգության դեպարտամենտի տնօրեն։
1998 թվականին՝ ՌԴ ԱԳՆ Մոսկվայի Միջազգային հարաբերությունների պետական ինստիտուտի դիվանագիտական ծառայության ամբիոնի դոցենտ։
1999-2002 թվականներին՝ Ռուսաստանի ԱԳՆ անվտանգության դեպարտամենտի տնօրեն։
2002 թվականի փետրվարի 28-ից-2005 թվականի դեկտեմբերի 15-ը՝ Իսլանդիայում Ռուսաստանի Դաշնության արտակարգ և լիազոր դեսպան։
2006 թվականի ապրիլի 3-ից-2010 թվականի օգոստոսի 23-ը՝ Ռուսաստանի ԱԳՆ հատուկ հանձնարարություններով դեսպան, Հավաքական անվտանգության պայմանագրի կազմակերպությանը կից Ռուսաստանի լիազոր ներկայացուցիչ։
2010 թվականի օգոստոսի 27-ից-2015 թվականի փետրվարի 13-ը՝ Տանզանիայում Ռուսաստանի Դաշնության արտակարգ և լիազոր դեսպան։2015 թվականից անցել է թոշակի։
Ամուսնացած է։ Ունի դուստր։


== Դիվանագիտական աստիճան ==
Արտակարգ և լիազոր դեսպան (1992 թվականի օգոստոսի 6)։


== Պարգևներ ==
Սպորտի վարպետ (սամբո)
Սպորտի վարպետ (ձյուդո)
Սուրբ բարեպաշտ իշխան Դանիել Մոսկվայի III աստիճանի շքանշան (2005 թվականի փետրվարի 27)՝ Ռեյկյավիկում ուղղափառ եկեղեցու կառուցման համար Մոսկվայի Պատրիարքարանի Սուրբ-Նիկոլյան ծխական մուտքին գործուն աջակցության ցուցաբերելու համար


== Ծանոթագրություններ ==


== Արտաքին հղումներ ==
Կենսագրությունը՝ ЦентрАзия-ում
Կենսագրությունը Ռուսաստանի ԱԳՆ կայքում
Շալանկի

Շալանկի (ուկրաիներեն՝ Шаланки), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Շալանկի գյուղում բնակվում էր 3 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիլարետ Պակուն

Ֆիլարետ Իվանովիչ Պակուն (ռուս.՝ Филарет Иванович Пакун, դեկտեմբերի 2, 1912(1912-12-02), Չեռնիգովի նահանգ, Ռուսական կայսրություն - 2002, Սանկտ Պետերբուրգ, Ռուսաստան), ռուս խորհրդային գեղանկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։


== Կենսագրություն ==
Ֆիլարետ Պակունը ծնվել է 1912 թվականի դեկտեմբերի 2-ին Չերնիգովի նահանգի Վելիկայա Տոպոլ գյուղում՝ հոգևորականի ընտանիքում։ Նրա պապը եղել է սրբանկարիչ։ 1930 թվականից Ֆիլարետ Պակունն ապրել է Լենինգրադում։ 1932-1935 թվականներին սովորել է Լենինգրադի երեկոյան «ԻԶՈՐԱՄ» գեղարվեստական տեխնիկումում՝ Կ. Ռուդակովի, Նիկոլայ Տիրսայի, Բորիս Ֆոգելի մոտ։
Հայրենական մեծ պատերազմին մասնակցել է որպես շարքային զինվոր Կալինինյան ճակատում, վիրավորվել է։ Պարգևատրվել է «Մարտական ծառայությունների համար», «Քյոնիգսբերգի գրավման համար», «Գերմանիայի նկատմամբ հաղթանակի համար» մեդալներով։ Զորացրվելուց հետո վերադարձել է Լենինգրադ։ 1946 թվականին դարձել է Լենինգրադի նկարիչների միության անդամ։ 1940-ականների վերջից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Նա հիմնականում նկարել է բնանկարներ, ինչպես նաև դիմանկարներ, ժանրային կոմպոզիցիաներ։ Նրա նկարներից են՝ «Լճի վրա», «Գորշ օր» (երկուսն էլ 1951), «Անձրևից առաջ», «Լիճ» (երկուսն էլ 1955), «Նորալուսին Դնեպրի վրա», «Նկարիչներ» (երկուսն էլ 1956), «Լիսայա Գորա», «Դնեպրի վրա», «Ամպրոպից առաջ» (բոլորը 1957), «Դաշտ», «Ճանապարհ», «Նովգորոդ», «Վոլոդարսկու հուշարձանը» (երկուսն էլ 1960), «Դնեպր», «Տրիպոլե» (երկուսն էլ 1961), «Նոր Լենինգրադ», «Մարտ» (երկուսն էլ 1964), «Դնեպր» (1972), «Երեկո» (1980), «Մայրություն», «Քույրեր» (երկուսն էլ 1988) և այլն։
Ֆրանսիայում  «L' Ecole de Leningrad» ռուսական գեղանկարչության ցուցահանդեսների և աճուրդների մասնակցությունը 80-ականների վերջին և 90-ականների առաջին կեսին, արվեստագետին հաջողություն և եվրոպական ճանաչում է բերել։ 1990-ականներին երկար ժամանակ ապրել և աշխատել է Ֆրանսիայում, նկարել է բազմաթիվ պատվերով դիմանկարներ և նյու ֆրանսիական իմպրեսիոնիստների ոճով։ Պակունի ստեղծագործությունների ցուցահանդեսներն անցկացվել են 1990-ականներին Փարիզում, Ժնևում, Լոնդոնում։
Մահացել է Սանկտ Պետերբուրգում 2002 թվականին։
Ֆ. Պակունի ստեղծագործությունները գտնվում են թանգարաններում և մասնավոր հավաքածուներում Ռուսաստանում, Ֆրանսիայում, Շվեյցարիայում, Բելգիայում, Ճապոնիայում, Իտալիայում, Մեծ Բրիտանիայում, Ֆինլանդիայում և այլ երկրներում ։


== Ծանոթագրություններ ==


== Աղբյուրներ ==
Բերտ Լար

Բերտ Լար (անգլ.՝ Bert Lahr օգոստոսի 13, 1895(1895-08-13)[…], Նյու Յորք, Նյու Յորք - դեկտեմբերի 4, 1967(1967-12-04)[…], Նյու Յորք, Նյու Յորք, ԱՄՆ), ամերիկացի դերասան և կատակերգու, առավել հայտնի է Լ. Ֆրենք Բաումի «Օզ երկրի հրաշագործը» հեքիաթի հոլիվուդյան նշանավոր էկրանավորման (1939) մեջ Վախկոտ Առյուծի դերով։


== Կենսագրություն ==
Բերտ Լարը ծնվել է Նյու Յորքում Գերմանիայից ներգաղթած հրեայի ընտանիքում։ 15 տարեկանում նա թողնում է դպրոցը, որպեսզի իրեն նվիրի վոդևիլներում ելույթներ ունենալուն։ 1927 թվականին կայացավ նրա բրոդվեյյան դեբյուտը, իսկ 1930-ական թվականներին նա արդեն բավականին հայտնի էր Նյու Յորքի թատերական շրջանակներում՝ շնորհիվ այնպիսի մյուզիքլներում իր խաղացած դերերի, ինչպիսիք են «Դիմացեք բոլորդ» (1928-29), «Բարձր թռիչք» (1930) և «Դյուբարրին լեդի էր» (1939)։ Բացի թատրոնից Լարը պարբերաբար հայտնվում էր մեծ էկրանին, որտեղ նրա համար հաղթական եղավ 1939 թվականը, երբ դերասանը խաղաց Վախկոտ Առյուծի դերը Վիկտոր Ֆլեմինգի «Օզ երկրի հրաշագործը» նշանավոր մյուզիքլում։ Այս դերը մթագնեց նրա մյուս բոլոր դերասանական աշխատանքները, և հաջորդող տարիներին Բերտ Լարը բավարարվեց միայն կինոէկրաններին ոչ մեծ դերերով հանդես գալով։ Չնայած սրան, դերասանը շարունակեց իր հաջող ելույթները Բրոդվեյում՝ 1964 թվականին դառնալով թատերական «Թոնի» մրցանակաբաշխության դափնեկիր, իսկ 1950-ական թվականների սկզբներին՝ հեռուստատեսության հաճախակի հյուր։
Դերասանը երկու անգամ ամուսնացած է եղել։ Առաջին կնոջ՝ Մերսեդես Դելպինոյի հետ ամուսնալուծվել է 1940 թվականին այն բանից հետո, երբ ստիպված է եղել կնոջը ծանր նյարդային լարվածությամն պատճառով տեղավորել հոգեբուժական կլինիկայում։ Այդ նույն տարում դերասանն ամուսնացել է Միլդրեդ Շրյոդերի՝ իր երկու երեխաների մոր հետ. այս կնոջ հետ նա մնաց մինչ իր՝ 1967 թվականի դեկտեմբերի 4-ին քաղցկեղից վրա հասած մահը։ 1969 թվականին նրա որդին ՝ «The New Yorker»-ի թատերական քննադատ Ջոն Լարը հրապարակեց նրա կենսագրականը՝ «Վախկոտ Առյուծի գրառումները՝ Բերտ Լարի կենսագրությունը»։


== Պարգևներ ==
Թոնի 1964՝ «Տղամարդու լավագույն դեր մյուզիքլում» («Ֆոքսի»)


== Ծանոթագրություններ ==
Մակարովկա (գյուղ, Երշիչսկի շրջան)

Անվան այլ կիրառումների համար տե՛ս՝ ՄակարովկաՄակարովկա (ռուս.՝ Макаровка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիիլիգե

Տիիլիգե (էստ․՝ Tiilige), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուլյանովկա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Ուլյանովկա գյուղում բնակվում էր 311 մարդ։ Բնակավայրը զբաղեցնում է 0,509 կմ² տարածք։ Բնակչության խտությունը կազմում էր 611 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրեզ (Սոմի գավառ)

Կրեզ (ֆր.՝  Creuse), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 209 մարդ, բնակչության խտությունը` 41.63 մարդ/կմ²։ Բնակավայրը զբաղեցնում է 5.02 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 12 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 143 աշխատունակ (15-64 տարեկան)  բնակիչ, որոնցից ակտիվ էին 98-ը, իսկ ոչ ակտիվները` 45։ Ակտիվության ցուցանիշը կազմում է 68,5 %։ 98 աշխատունակ մարդկանցից աշխատել է 92 անձ (45 տղամարդ և 47 կին)։ Գործազուրկ են եղել 6 անձ (2 տղամարդ և 4 կին)։ 45 անաշխատունակներից 18-ը եղել են աշակերտներ կամ ուսանողներ, 22-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քլաուս Ֆոն Քլիտցինգ

Քլաուս Ֆոն Քլիտցինգ (գերմ.՝ Klaus von Klitzing, հունիսի 28, 1943(1943-06-28), Środa Wielkopolska, Środa Wielkopolska County, Greater Poland Voivodeship, Լեհաստան), գերմանացի ֆիզիկոս, աշխատել է Շտուտգարտի համալսարանում։ 1985 թվականի Ֆիզիկայի Նոբելյան մրցանակի դափնեկիր։ Ստացել է մի շարք գիտական մրցանակներ։


== Կենսագրություն ==
1962-ից 1969 թվականները սովորել է Բրաունշվեյգի տեխնիկական համալսարանում։ 1969-ից 1980 թվականները աշխատել է Վյուրցբուրգի համալսարանում։ 1972 թվականին պաշտպանել է «Թելուրի գալվանոմագնիսական առանձնահատկությունները ուժեղ մագնիսական դաշտերում» թեմայով դիսերտացիա և ստացել ֆիզիկայի դոկտորի կոչում։ 1980-ից 1984 թվականները աշխատել է Մյունխենի տեխնիկական համալսարանում որպես ֆիզիկայի պրոֆեսոր։ 1985 թվականից մինչ այժմ հանդիսանում է Մաքս Պլանկի ընկերության Մաքս Պլանկի անվան պինդ մարմինների հետազոտությունների ինստիտուտի տնօրեն Շտուտգարտում։
ОՀետազոտությունների հիմնական ուղղություններն են խտացված նյութի ֆիզիկա, ցածրաչափ համակարգերի ֆիզիկա։ 1979 թվականին Գրենոբլում կատարել է մի շարք փորձեր սիլիցիումե դաշտային տրանզիստորում Հոլի էֆեկտի հետազոտության համար։ Այս փորձերի հետևանքում հայտնաբերեց ամբողջական Հոլի քվանտային էֆեկտը, որի համար էլ շնորհվել է Նոբելյան մրցանակը։ Հետազոտությունների արդյունքները հրապարակվեցին «Physical Review Letters» ամսագրում 1980 թվականի ապրիլին։
Ամուսնացած է, ունի երկու որդի և մեկ դուստր։


== Հասարակական գործունեություն ==
2016 թվականին ստորագրեց Նոբելյան մրցանակի դափնեկիրների կողմից նամակը Greenpeace-ին, Միացյալ ազգերի կազմակերպությանը և բոլոր երկրների կառավարություններին հորդորով դադարեցնել պայքարը գենետիկորեն մոդիֆիկացված մարմինների հետ։


== Ծանոթագրություններ ==


== Արտաքին հղումներ ==
Քլաուս Ֆոն Քլիտցինգ. «Квантованный эффект Холла». Нобелевская лекция, Успехи физических наук, том 150, выпуск 1, сентябрь 1986 (ռուս.)
Նոբելյան կոմիտեի կայքում տեղեկություններ (անգլ.)
Պոդուվալնի

Պոդուվալնի  (ռուս.՝ Сухая), գետ Ռուսաստանում, Կամչատկայի թերակղզում։ Գետի երկարությունը 23 կմ է։
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112220000013694


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թիֆլիսի հայ դրամա

Թիֆլիսի հայ դրաման ստեղծվել է 1921 թվականին։ Թատրոնի դերասանական և ռեժիսորական կազմը անընդհատ փոխվում էր, այդ իսկ պատճառով ներկայացումները զգալիորեն տարբերվում էին մեկը մյուսից, որն էլ խանգարում էր միասնական ոճի ներկայացումներ ստեղծելուն։ 1930-ական թվականներին թատրոնը գտնվում էր դժվար վիճակում, քանի որ թույլ ներկայացումները վանում էին հանդիսատեսին։ 1932-1933 թվականներին թատերաշրջանում վերականգնվում են Արշակ Բուրջալյանի բեմադրություններից մի քանիսը՝ «Դատավճիռ», «Արյունոտ անապատ», «Անմեղ մեղավորները»։ Նոր բեմադրություններ են պատրաստում նաև Ստեփան Քափանակյանը և Ալեքսանդր Աբարյանը, սակայն թատրոնի կյանքում ոչինչ չէր փոխվում։
1936 թվականի մարտի 29-ին «Շահնամե» ներկայացումով բացվում է Թիֆլիսի հայ դրամայի նոր շենքը Հավլաբար թաղամասում։ Նոր բեմադրությունները զգալիորեն բարձրացրեցին թատրոնի հեղինակությունը։ Այդ գործում մեծ էր Ալեքսանդր Աբարյանի դերը։ 1937-1940 թվականներին նա բեմադրում է մի շարք պիեսներ՝ «Քանդած օջախ», «Թոնդրակեցիներ», «Թշնամիներ»։ Բազմաթիվ հաջող բեմադրություններով հանդես եկավ նաև Ֆերդինանդ Բժիկյանը։ Թատրոն է հրավիրվում նաև Լևոն Քալանթարը։


== Թատրոնի ռեժիսորները ==
Իսահակ Ալիխանյան
Արմեն Արմենյան
Վահրամ Փափազյան
Արշակ Բուրջալյան
Ստեփան Քափանակյան


== Թատրոնում բեմադրված ներկայացումները ==
Դ. Գրադովի և Վ. Օռլովի «Հռոմի պապ»
Ա. Զինոևի «Բամբակ»
Գ. Գոարիկի և Պ. Գուրովի «Բուլղարիան կրակե օղակներում»
Կ. Գորբունովի «Սառցահալ»
«Իզրայիլ»
«Երկու որբ»
«Միմոս»
«Տրիլբի»
«Օվկիանոսից այն կողմ»
«Անհայտ կինը»
«Ապահարզանի անակնկալները»
Դատավճիռ»
«Արյունոտ անապատ»
«Անմեղ մեղավորները»
«Շահնամե», (1936 թ)
Ն. Պոգոդինի «Արիստոկրատներ»
Ալեքսանդր Կորնեյչուկի «Պլատոն Կրեչետ»
«Ամպրոպ»
Գաբրիել Սունդուկյանի «Պեպո»
«Քանդած օջախ»
«Թոնդրակեցիներ»
«Թշնամիներ»


== Աղբյուրներ ==